2 हजार मेगावॉट के पावर प्लांट के लिए मंगलवार को ग्रेनो अथॉरिटी में प्लानिंग विभाग और यूपीपीसीएल के अधिकारियों की डीसीईओ के साथ मीटिंग हुई। प्रोजेक्ट के लिए फेस-2 में 1200 हेक्टेयर जमीन अधिग्रहीत की जाएगी। यूपीपीसीएल) के एक्सईएन श्रीचंद्रा को यमुना पावर कॉरपोरेशन का नोडल अधिकारी बनाया गया है। डीसीईओ पी. सी. गुप्ता ने बताया कि इस प्रोजेक्ट को लेकर लखनऊ में सीनियर अधिकारियों की मीटिंग हो चुकी है। प्रोजेक्ट के लिए ग्रेटर नोएडा फेस-2 एरिया के खदैंडा गांव के पास उपरालसी, आनंदपुर, मिलक खटाना व आसपास के गांवों की जमीन अधिग्रहीत होगी।